Аддзел загс райвыканкама працаваў і ў нядзелю. Крыху нязвыкла, праўда? А ўся справа ў тым, што тут праходзіла ўрачыстая рэгістрацыя нованароджанага: у сям’і Паўла і Вольгі Нядзвецкіх з Зэльвы нядаўна з’явіўся першынец Міраслаў. Маладым бацькам у святочнай абстаноўцы быў уручаны яго першы асабісты дакумент – пасведчанне аб нараджэнні. Ледзь паспеўшы з’явіцца на свет, хлопчык стаў прадметам усеагульнай увагі. Радасць з сям’ёй раздзялілі не толькі работнікі загса – усхваляваныя бацькі з каштоўнай ношай прымалі віншаванні ад сяброў, сваякоў, знаёмых і калег. Вольга да выхаду ў дэкрэтны водпуск працавала…